CELEX: 62011CN0511
Language: fi
Date: 2011-10-04 00:00:00
Title: Asia C-511/11 P: Valitus, jonka Polimeri Europa SpA on tehnyt 4.10.2011 unionin yleisen tuomioistuimen asiassa T-59/07, Polimeri Europa v. komissio, 13.7.2011 antamasta tuomiosta

19.11.2011   
            
            
               FI
            
            
               Euroopan unionin virallinen lehti
            
            
               C 340/13
            
         Valitus, jonka Polimeri Europa SpA on tehnyt 4.10.2011 unionin yleisen tuomioistuimen asiassa T-59/07, Polimeri Europa v. komissio, 13.7.2011 antamasta tuomiosta
   (Asia C-511/11 P)
   2011/C 340/23
   Oikeudenkäyntikieli: italia
   
      Asianosaiset
   
   
      Valittaja: Polimeri Europa SpA (edustajat: avvocato M. Siragusa, avvocato F. M. Moretti ja avvocato L. Nascimbene)
   
      Muu osapuoli: Euroopan komissio
   
      Vaatimukset
   
   
               —
            
            
               Unionin yleisen tuomioistuimen tuomio on kumottava kokonaan tai osittain siltä osin kuin sillä on hylätty Polimerin kanne asiassa T-59/07 ja näin ollen
               
                           i)
                        
                        
                           [EY] 81 artiklan ja ETA-sopimuksen 53 artiklan soveltamisesta 29.11.2006 tehty komission päätös K(2006) 5700 lopullinen (asia COMP/F/38.638 — butadieenikumi ja emulsiopolymeroinnilla tuotettu styreenibutadieenikumi; jäljempänä päätös) on kumottava kokonaan tai osittain
                        
                     
                           ii)
                        
                        
                           ja Polimerille päätöksessä määrätty sakko on kumottava tai ainakin sen määrää on alennettava.
                        
                     
         
               —
            
            
               Toissijaisesti tuomio on kumottava kokonaan tai osittain siltä osin kuin sillä on hylätty Polimerin kanne asiassa T-59/07 ja asia on palautettava unionin yleiseen tuomioistuimeen unionin tuomioistuimen sille antamien ohjeiden mukaan uudelleen ratkaistavaksi.
            
         
               —
            
            
               Komissio on velvoitettava korvaamaan oikeudenkäyntikulut sekä tässä asiassa että asiassa T-59/07.
            
         
      Oikeudelliset perusteet ja pääasialliset perustelut
   
   Unionin yleinen tuomioistuin on tehnyt vakavan virheen 6.4.2006 päivätyn väitetiedoksiannon lukemisessa ja se on siis hylännyt virheellisen oletuksen perusteella Polimerin kolmannen kanneperusteen, joka koski puolustautumisoikeuksien loukkaamista sillä perusteella, että 6.4.2006 päivätyn väitetiedoksiannon ja päätöksen välillä oli eroja siltä osin kuin oli kyse Polimerin ja Syndialin välistä vastuun jakoa koskevista yksityiskohtaisista säännöistä.
   Unionin yleinen tuomioistuin on valittajan mukaan soveltanut virheellisesti yhteisön oikeuskäytäntöä, joka koskee kilpailusääntöjen rikkomisen lukemista Polimerin syyksi ja Syndialin jättämistä pois mainitun päätöksen addressaattien joukosta, ja se on myös perustellut puutteellisesti Polimerin tältä osin esittämien väitteiden hylkäämisen.
   Unionin yleinen tuomioistuin on valittajan mukaan soveltanut virheellisesti yhteisön oikeuskäytäntöä, joka koskee Polimerin esittämiä väitteitä yrityksen eri työntekijöiden, jotka ovat tehneet yhteistyötä vastuusta vapauttamista koskevassa menettelyssä, antamien väitetyn kilpailusääntöjen rikkomisen tiettyjä osatekijöitä koskevien lausumien välisistä eroista. Koska unionin yleinen tuomioistuin on jättänyt huomiotta tärkeitä todisteita, se ei näin ollen ole harjoittanut kattavaa tuomioistuinvalvontaa komission esittämien todisteiden osalta.
   Unionin yleinen tuomioistuin ei valittajan mukaan ole todennut komission tekemiä vakavia virheitä sakkojen määrän laskennasta annettujen suuntaviivojen soveltamisessa ja siinä, että komissio on luokitellut riidanalaisessa päätöksessä todetun kilpailusääntöjen rikkomisen ”erittäin vakavaksi”, eikä se ole riittävästi perustellut Polimerin tältä osin esittämien väitteiden hylkäämistä. Unionin yleinen tuomioistuin ei ole käyttänyt täyttä tuomioistuimen toimivaltaa Polimerille määrätyn sakon määrän määräämisessä.
   Unionin yleinen tuomioistuin ei valittajan mukaan ole todennut komission tekemiä vakavia virheitä korotuskertoimen määrittämisessä ja se on perustellut puutteellisesti Polimerin tältä osin esittämien väitteiden hylkäämisen. Unionin yleinen tuomioistuin ei myöskään ole todennut sitä, ettei komissio ole noudattanut yhdenvertaisen kohtelun periaatetta korjauskerrointa määrittäessään ja se on näin ollen perustellut myös Polimerin tältä osin esittämien väitteiden hylkäämisen puutteellisesti.
   Unionin yleinen tuomioistuin on valittajan mukaan tehnyt vakavan virheen soveltaessaan yhteisön oikeuskäytäntöä, joka koskee Polimerin esittämien sellaisten väitteiden arviointia, jotka koskevat kannekirjelmän tiettyjen liitteiden tutkimatta jättämistä, ja se on perustellut tutkimatta jättämisen puutteellisesti. Näin tehdessään unionin yleinen tuomioistuin on vaarantanut Polimerin puolustuksen kartellin olemassaoloon ja Polimerin osallistumista siihen koskevia väitteitä vastaan ja näin ollen lainvastaisesti jättänyt noudattamatta velvollisuuttaan harjoittaa kattavaa tuomioistuinvalvontaa niiden tosiseikkojen osalta, joiden perusteella komissio syyttää kantajaa.